stanford-oval/wikipedia huggingface dataset:
โรงเรียนราชวินิต มัธยม

| โรงเรียนราชวินิต มัธยม |
| --- | --- |
Rajavinit Mathayom School
 ตราพระมหาพิชัยมงกุฎ ร.๙ ตราประจำโรงเรียนราชวินิต มัธยม
ที่ตั้ง

181 ถนนพิษณุโลก แขวงสวนจิตรลดา เขตดุสิต กรุงเทพมหานคร 10300
ข้อมูล
ชื่ออื่น: ร.น.ม. (R.N.M.)
ประเภท: รัฐบาล
สถาปนา: 4 เมษายน พ.ศ. 2521
ผู้ก่อตั้ง: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
หน่วยงานกำกับ: สพฐ.
ผู้อำนวยการ: ดร.เทพฤทธิ์ ยอดใส
ระดับปีที่จัดการศึกษา: ม.1 – ม.6
สี: ขาว กรมท่า   
คำขวัญ: ศึกษาดี มีวินัย ใฝ่กิจกรรม
เพลง: มาร์ชราชวินิต มัธยม
ต้นไม้: ชมพูพันธ์ทิพย์
เว็บไซต์: http://www.rnm.ac.th
(กรุงเทพมหานคร)
โรงเรียนราชวินิต มัธยม เป็นโรงเรียนมัธยมศึกษาที่ตั้งอยู่บริเวณด้านตะวันตกเฉียงใต้ของอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก่อตั้งขึ้นเมื่อวันที่ 4 เมษายน พ.ศ. 2521 เป็นโรงเรียนสหศึกษา มีการเรียนการสอนตั้งแต่ระดับชั้นมัธยมศึกษาปีที่ 1 จนถึงระดับชั้นมัธยมศึกษาปีที่ 6
ประวัติ

โรงเรียนราชวินิต มัธยม ถือกำเนิดขึ้นด้วยพระมหากรุณาธิคุณในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานทรัพย์สินส่วนพระมหากษัตริย์เป็นที่ดินจำนวน 6 ไร่ 3 งาน 34 ตารางวา ใกล้กับอดีตสนามม้านางเลิ้ง (ปัจจุบันแปรสภาพเป็นอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร) ซึ่งเดิมเป็นที่ตั้งของกรมอัศวราชในสมัยรัชกาลที่ 6 ให้กรมสามัญศึกษาจัดตั้งเป็นโรงเรียนมัธยม โดยมีจุดประสงค์ในการรับนักเรียนที่สำเร็จการศึกษาในโรงเรียนประถมศึกษาปีที่ 6 จากโรงเรียนราชวินิต รวมทั้งบุตรหลานข้าราชบริพารให้เข้าศึกษา พระราชทานนามโรงเรียนว่า "ราชวินิต มัธยม" หมายถึง สถานที่อบรมกุลบุตรกุลธิดาในระดับมัธยมศึกษาให้เป็นคนดี แห่งพระบารมีปกเกล้า ใช้ชื่อย่อว่า ร.น.ม. และพระราชทานพระบรมราชานุญาตให้อัญเชิญพระมหามงกุฏเปล่งรัศมีมีเลขลำดับรัชกาลในพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นตราประจำโรงเรียน และทำเป็นเข็มประดับหน้าอกสำหรับนักเรียนชั้นมัธยมศึกษาตอนปลาย มีนักฟุตซอลในตำนานอย่าง นํ้ามนต์ วงศ์สารสิน ฉายา นํ้ามนต์ สิกีบีดี้ ด็อบ
กระทรวงศึกษาธิการได้ประกาศตั้งโรงเรียนราชวินิต มัธยม เมื่อวันที่ 4 เมษายน พ.ศ. 2521 กรมสามัญศึกษาโดย ดร.ก่อ สวัสดิพาณิชย์ รัฐมนตรีช่วยว่าการกระทรวงศึกษาธิการในขณะนั้นเป็นผู้ลงนามืและให้คุณหญิงพวงรัตน วิเวกานนท์ ผู้อำนวยการโรงเรียนราชวินิต (ประถม) รักษาการในตำแหน่งผู้บริหารโรงเรียนราชวินิต มัธยม อีกตำแหน่งหนึ่ง
ในวันที่ 1 กรกฎาคม พ.ศ. 2521 กระทรวงศึกษาธิการประกาศยุบเลิกการสอนระดับมัธยมศึกษาในโรงเรียนราชวินิต (ประถม) และให้โอนนักเรียนมัธยมศึกษาระดับ ม.ศ.2 จำนวน 4 ห้องเรียนมาให้โรงเรียนราชวินิต มัธยม
กรมสามัญศึกษา ได้มีคำสั่งให้นางสมจินตนา ภักดิ์ศรีวงศ์ (คุณหญิงสมจินตนา ภักดิ์ศรีวงศ์) อาจารย์ใหญ่โรงเรียนวัดประยูรวงศาวาส มาดำรงตำแหน่งผู้บริหารโรงเรียนราชวินิต มัธยม
ปีการศึกษา 2521 อาศัยสถานที่โรงเรียนราชวินิต (ประถม) เป็นที่เรียนชั่วคราว
ปีการศึกษา 2522 ได้รับงบประมาณ 4,280,000.00 บาท สร้างอาคารเรียนถาวร หน่วยที่ 1 อาคารเรียนชั่วคราว ห้องน้ำ ห้องส้วม 2 หลัง เสาธงถาวร 1 ที่ ณ บริเวณกรมอัศวราช (ซึ่งเป็นสถานที่ตั้งโรงเรียนราชวินิต มัธยม ใรปัจจุบัน)
ปีการศึกษา 2523 ได้รับงบประมาณก่อสร้างอาคารเรียนหน่วยที่ 2 ด้วยงบประมาณ 4,000,000.00 บาท และงบประมาณผูกพันในปีการศึกษา 2524 อีก 7,600,000.00 บาท
1 เมษายน 2523 ได้ย้ายสถานที่เรียนจากโรงเรียนราชวินิต (ประถม) มาเรียนที่อาคารเรียนของโรงเรียนราชวินิต มัธยม และปรับปรุงโรงเก็บรถม้าพระที่นั่งเป็นอาคารเรียนอีกส่วนหนึ่ง ในปีนี้มีนักเรียนทั้งหมด 1,029 คน ครู - อาจารย์ 54 คน นักการภารโรง 4 คน และมีการสอน เฉพาะมัธยมศึกษาตอนต้น และในปีนี้ได้รับอนุญาตให้จัดตั้งสมาคมผู้ปกครองและครูขึ้นตามหนังสือจดทะเบียนสมาคม เลขลำดับที่ จ1700 ลงวันที่ 24 เมษายน 2523 มีพันเอกวีระ วิชิตะกุล เป็นนายกสมาคมฯ คนแรก
ปีการศึกษา 2524 ได้รับอนุญาตให้เปิดทำการสอนระดับมัธยมศึกษาตอนปลาย ตามหลักสูตรปี 2518 (ม.ศ.4) จำนวน 2 ห้องเรียน และหลักสูตรปี 2524 (ม.4) จำนวน 2 ห้องเรียน
ปีการศึกษา 2527 ได้เปิดการสอนการศึกษาผู้ใหญ่แบบเบ็ดเสร็จระดับ 3, 4, 5 ขึ้น ตามพระราชประสงค์ของพระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) ตามหนังสือ รล 0007/1045 ลงวันที่ 16 ตุลาคม 2527 เพื่อให้ข้าราชการทหารและพลเรือนได้รับการศึกษาเพิ่มเติม
กิจกรรมดีเด่น > วงโยธวาทิตโรงเรียนราชวินิต มัธยม

ถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร ปี 2541
ถ้วยพระราชทานพระบาทสมเด็จพระวชิรเกล้าเจ้าอยู่หัว ปี 2540
ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ปี 2539 และ ปี 2553
ชนะเลิศการแข่งขัน Singapore MUSE Festival ณ ประเทศสิงคโปร์ 2 ครั้ง
ชนะเลิศการแข่งขัน 21st Century Art Festival ณ ประเทศมาเลเซีย 2 ครั้ง
ชนะเลิศการแข่งขัน Beijing International Music Competition ณ กรุงปักกิ่ง ประเทศจีน 1 ครั้ง
รางวัลเหรียญทอง รายการ WORLD WIND ORCHESTRA CONTEST NEW YORK 2013 ณ สหรัฐอเมริกา
กิจกรรมดีเด่น > วงดนตรีไทยโรงเรียนราชวินิต มัธยม

รางวัลชนะเลิศ การประกวดวงเครื่อสายดนตรีไทย ถ้วยรางวัลพระราชทานพระบาทสมเด็จกระเจ้าอยู่หัวภูมิพลอดุลยเดชฯ คณะกรรมการจัดงาน 5 ธันวามหาราช ครั้งนี้ 22 ประจำปี 2541
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานรางวัลชนะเลิศการประกวดประเภทวงปี่พาทย์ไม้นวม ประจำปี 2549 จัดโดย สมาคมศิษย์เก่าชุมพลทหารเรือร่วมกับบ้านดนตรีไทยศรีผ่อง
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานรางวัลชนะเลิศการประกวดประเภทวงปี่พาทย์ไม้นวม ประจำปี 2551 จัดโดย มูลนิธิเพื่อการพัฒนาและสันติร่วมกับบ้านดนตรีไทยศรีผ่อง
พระราชทานรางวัลชนะเลิศ การประกวดบรรเลงดนตรีไทย "ศรทอง" ประเภทขลุ่ยเพียงออ ระดับมัธยมศึกษา จัดโดยมูลนิธิหลวงประดิษฐไพเราะ (ศร ศิลปบรรเลง)
ถ้วยพระราชทานระดับเหรียญเงิน การประกวดดนตรีไทยเเละดนตรีพื้นบ้านเพื่อความมั่นคงของชาติ ถ้วยพระราชทานพระบาทสมเด็จกระเจ้าอยู่หัวภูมิพลอดุลยเดชฯ จัดโดย กระทรวงวัฒนธรรม
ประกาศเกียรติคุณ โรงเรียนราชวินิต มัธยม ได้รับคัดเลือกเป็นสถานศึกษาดีเด่นทางวัฒนธรรมด้านดนตรีไทยเเละดนตรีพื้นบ้าน ประจำปี 2559 โดย กระทรวงวัฒนธรรม
รางวัลรองชนะเลิศอันดับ 1 การประกวดเยาวชนดนตรีไทยในสถานศึกษา ประเภท "ขลุ่ย" ประจำปีงบประมาณ พ.ศ. 2561
คณะสีของโรงเรียนราชวินิต มัธยม

คณะบุษราคัม-สีเหลือง
คณะเพทาย-สีชมพู
คณะมรกต-สีเขียว
คณะโกเมน-สีแดง
คณะไพลิน-สีฟ้า
ผู้อำนวยการโรงเรียนราชวินิต มัธยม

| ลำดับ | รายนาม | วาระการดำรงตำแหน่ง |
| --- | --- | --- |
| 1 | คุณหญิงพวงรัตน์ วิเวกานนท์ | 26 พฤษภาคม 2521 – 29 กันยายน 2521 (รักษาการ) |
| 2 | คุณหญิงสมจินตนา ภักดิ์ศรีวงศ์ | 29 กันยายน 2521 – 30 พฤศจิกายน 2535 |
| 3 | นางสาวสุวรรณา เอมประดิษฐ์ | 29 ตุลาคม 2535 – 13 พฤศจิกายน 2540 |
| 4 | นางสาวสุกัญญา สันติพัฒนาชัย | 3 ธันวาคม 2540 – 5 ตุลาคม 2547 |
| 5 | นางสาวจริมศรี เพ็ชรกุล | 8 ตุลาคม 2547 – 30 กันยายน 2551 |
| 6 | นายไพรัช กรบงกชมาศ | 29 ตุลาคม 2551 – 30 กันยายน 2553 |
|  | นายธรรมิก ธรรมสโรช (รักษาการในตำแหน่ง) | 1 ตุลาคม 2553 – 16 พฤศจิกายน 2554 |
| 7 | ดร.บุญธรรม พิมพาภรณ์ | 17 พฤศจิกายน 2554 – 30 กันยายน 2557 |
| 8 | นายณรงค์ คงสมปราชญ์ | 7 พฤศจิกายน 2557 – 25 มกราคม 2560 |
| 9 | ดร.เทพฤทธิ์ ยอดใส | 25 มกราคม 2560 – ปัจจุบัน |
สถานที่สำคัญใกล้เคียง

อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ทำเนียบรัฐบาล
ลานพระราชวังดุสิต
พระบรมรูปทรงม้า
พระตำหนักจิตรลดารโหฐาน
ตลาดนางเลิ้ง
สถานศึกษาใกล้เคียง

โรงเรียนมัธยมวัดเบญจมบพิตร
มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร
ประเทศไทยใน พ.ศ. 2568

เหตุการณ์ที่เกิดขึ้นใน พ.ศ. 2568 (ค.ศ. 2025) ในประเทศไทย
ผู้นำ

พระมหากษัตริย์: พระบาทสมเด็จพระวชิรเกล้าเจ้าอยู่หัว
นายกรัฐมนตรี: แพทองธาร ชินวัตร (เพื่อไทย)
สภาผู้แทนราษฎร: ชุดที่ 26
ประธานสภาผู้แทนราษฎร: วันมูหะมัดนอร์ มะทา (ประชาชาติ)
วุฒิสภา: ชุดที่ 13
ประธานวุฒิสภา: มงคล สุระสัจจะ
ประธานศาลฎีกา: ชนากานต์ ธีรเวชพลกุล
เหตุการณ์ > มกราคม

1 มกราคม – รถทัวร์ชนต้นไม้ที่จังหวัดสุราษฎร์ธานี มีผู้เสียชีวิต 5 ราย และผู้บาดเจ็บกว่า 30 ราย
3 มกราคม –
จุฑาวัชร วิวัชรวงศ์ และวัชรวีร์ วิวัชรวงศ์ หรืออดีตหม่อมเจ้าจุฑาวัชร มหิดล และอดีตหม่อมเจ้าวัชรวีร์ มหิดล พระราชโอรสในพระบาทสมเด็จพระวชิรเกล้าเจ้าอยู่หัว นิวัติประเทศไทยในรอบ 29 ปี หลังจากไปพำนักในสหราชอาณาจักรและสหรัฐอเมริกา ตามลำดับ
เหตุไฟไหม้ป่าในอุทยานแห่งชาติเขาใหญ่ เสียหายกว่า 1,000 ไร่
4 มกราคม – เมียนมาร์ส่งนักโทษชาวไทย 151 คนกลับประเทศ
7 มกราคม –
หวัง ซิง นักแสดงชาวจีนที่หายตัวไป ถูกเจ้าหน้าที่ไทยพบตัวหลังจากถูกล่อลวงไปยังเมียนมาร์ ซึ่งคดีนี้กลายเป็นประเด็นร้อนในโซเชียลมีเดียของจีน
ลึม คิมยา อดีต ส.ส. ฝ่ายค้านกัมพูชา ถูกยิงเสียชีวิตในกรุงเทพฯ ไม่นานหลังจากเดินทางมาจากกัมพูชา วันรุ่งขึ้น ผู้ต้องสงสัยถูกจับกุมในกัมพูชา
8 มกราคม – คดีดิไอคอนกรุ๊ป : อัยการสั่งฟ้องดิไอคอนกรุ๊ป ยกเว้น ยุรนันท์ ภมรมนตรี ผู้ต้องหาที่ 17 และ พีชญา วัฒนามนตรี ผู้ต้องหาที่ 18 ที่อัยการสั่งไม่ฟ้อง
14 มกราคม – พระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568
23 มกราคม – พระราชบัญญัติแก้ไขเพิ่มเติมประมวลกฎหมายแพ่งและพาณิชย์ ฉบับที่ 24 หรือกฎหมายสมรสเท่าเทียมมีผลบังคับใช้อย่างเป็นทางการหลังจากประกาศในราชกิจจานุเบกษาครบ 120 วัน เป็นการรับรองการสมรสเพศเดียวกันในไทยอย่างเต็มรูปแบบ
25 มกราคม –
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงประกอบพิธีเปิดซุ้มประตูวชิรสถิตและวชิรธำรง 72 พรรษา
รัฐบาลประกาศยกเว้นค่าโดยสารรถโดยสารประจำทางขององค์การขนส่งมวลชนกรุงเทพ และรถไฟฟ้าในกรุงเทพมหานครและปริมณฑลทุกเส้นทาง เพื่อแก้ปัญหาฝุ่น PM2.5 จนถึงวันที่ 31 มกราคม
29 มกราคม – เปิดการจราจรบนสะพานทศมราชันอย่างเป็นทางการ
31 มกราคม – รัฐบาลจัดกิจกรรมปลูกต้นไม้มงคลที่หายากและควรอนุรักษ์ เช่น ต้นตะเคียนทอง ต้นพิกุล ต้นอินจัน รวมทั้งหมด 173 ต้น เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568 ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เหตุการณ์ > กุมภาพันธ์

1 กุมภาพันธ์ - การเลือกตั้งนายกองค์การบริหารส่วนจังหวัดในประเทศไทย พ.ศ. 2568
7 กุมภาพันธ์ - เหตุนักศึกษา LGBTQ ใช้ความรุนแรง สาดนํ้าร้อนใส่รุ่นน้อง
9 กุมภาพันธ์ – ตัวประกันชาวไทย 5 คนที่ได้รับอิสรภาพจากกลุ่มฮะมาสภายใต้การพักรบในสงครามอิสราเอล–ฮะมาส พ.ศ. 2568 ซึ่งเกิดขึ้นเมื่อวันที่ 30 มกราคม เดินทางถึงประเทศไทยแล้ว
10 กุมภาพันธ์ – เริ่มขุดเจาะใต้ทะเลเพื่อสร้างสะพานเชื่อมเกาะสมุยกับแผ่นดินใหญ่
13 กุมภาพันธ์ – ทหารไทยขัดขวางกลุ่มนักท่องเที่ยวชาวกัมพูชาที่ปราสาทตาเมือนธมที่เป็นข้อพิพาท ไม่ให้ร้องเพลงชาติกัมพูชา ก่อให้เกิดความตึงเครียดระหว่างทั้งสองประเทศ
20 กุมภาพันธ์ –
หลังถูกตามล่าเป็นเวลานานกว่า 10 ปี สุธี เชื่อมไธสง ซึ่งถูกศาลฎีกาตัดสินว่ามีความผิดฐานทุจริตโครงการรับจำนำข้าวในรัฐบาลนางสาวยิ่งลักษณ์ ชินวัตร เมื่อปี พ.ศ. 2562 ก็ถูกทางการไทยจับกุมได้สำเร็จ
21 กุมภาพันธ์ – สถานทูตอิสราเอลประจำประเทศไทยออกแนวทางปฏิบัติสำหรับชาวอิสราเอลในประเทศไทย ท่ามกลางความตึงเครียดระหว่างชุมชนชาวอิสราเอลและคนในพื้นที่อำเภอปาย
22 กุมภาพันธ์ - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทรงเปิดโรงเรียนนายเรืออากาศนวมินทกษัตริยาธิราช และพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ที่ตั้งใหม่ที่อำเภอมวกเหล็ก จังหวัดสระบุรี
23 กุมภาพันธ์ – ทักษิณ ชินวัตร อดีตนายกรัฐมนตรีออกแถลงการณ์ขอโทษต่อสาธารณชนกรณีตากใบ เมื่อปี พ.ศ. 2547
25 กุมภาพันธ์ - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงเปิดสวนสมเด็จพระนางเจ้าสิริกิติ์ฯ อย่างเป็นทางการพร้อมกับสวนจากภูผาสู่มหานที
26 กุมภาพันธ์ - เหตุรถทัวร์ทัศนศึกษาดูงานเกิดอุบัติเหตุพลิกคว่ำทางลงเขาศาลปู่โทน อำเภอนาดี จังหวัดปราจีนบุรี ทำให้มีผู้เสียชีวิต 18 คน บาดเจ็บ 22 คน
เหตุการณ์ > มีนาคม

5 มีนาคม – ศาลปกครองสูงสุดยกเลิกประกาศกระทรวงศึกษาธิการเมื่อปี พ.ศ.2518 ที่ห้ามนักเรียนแต่งหน้าหรือไว้ผมยาว
6 มีนาคม - พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมพระราชทานพระยศทหารแด่ สมเด็จพระนางเจ้าสุทิดา พัชรสุธาพิมลลักษณ พระบรมราชินี เป็น พล.ร.อ. หญิง และ พล.อ.อ. หญิง
เหตุการณ์ > เมษายน

2 เมษายน – พระราชพิธีฉลองพระชนมายุ 70 พรรษา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
30 เมษายน – ครบรอบ 50 ปี วันจัดตั้งตลาดหลักทรัพย์แห่งประเทศไทย
เหตุการณ์ > กรกฎาคม

ไม่ทราบวันที่ – รถไฟฟ้ามหานคร สายสีชมพู ส่วนต่อขยายเข้าสู่เมืองทองธานี (จำนวน 2 สถานี) เปิดให้บริการอย่างเป็นทางการ
เหตุการณ์ > สิงหาคม

22 สิงหาคม – 7 กันยายน – การแข่งขันวอลเลย์บอลหญิงชิงแชมป์โลก 2025 ที่กรุงเทพมหานคร, เชียงใหม่, ภูเก็ต และ นครราชสีมา
เหตุการณ์ > กันยายน

7 กันยายน – จันทรุปราคาเต็มดวง ซึ่งเห็นได้ในบริเวณประเทศไทย
20 กันยายน – วันคล้ายวันพระบรมราชสมภพ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ครบ 100 ปี
ไม่ทราบวันที่ – เริ่มต้นโครงการรถไฟฟ้า 20 บาทตลอดสายครบทุกสาย
เหตุการณ์ > พฤศจิกายน

25 พฤศจิกายน – วันคล้ายวันสวรรคต พระบาทสมเด็จพระมงกุฏเกล้าเจ้าอยู่หัว ครบ 100 ปี
เหตุการณ์ > ธันวาคม

9 – 20 ธันวาคม – การแข่งขันกีฬาซีเกมส์ 2025 ที่กรุงเทพมหานคร, ชลบุรี และ สงขลา
ผู้เสียชีวิต > มกราคม

1 มกราคม – ทวิชย์ โปสินธุ์ (ยิ่งยง สะเด็ดยาด) นักเขียนและคอลัมน์นิสต์
5 มกราคม – หม่อมเจ้าอุทัยเที่ยง ชยางกูร (ประสูติ 1 มิถุนายน พ.ศ. 2473)
14 มกราคม – จั๊กจั่น ดาวไพร นักร้องและนักแสดงหมอลำ (เกิด 22 พฤศจิกายน พ.ศ. 2512)
25 มกราคม – บุญฤทธิ์ คุ้มเงินแสน (ยายชา เถิดเทิง) นักแสดงตลก (เกิด 6 พฤศจิกายน พ.ศ. 2496)
29 มกราคม –  จงรัก วัชรินทร์รัตน์ อธิการบดีมหาวิทยาลัยเกษตรศาสตร์ (เกิด 27 กุมภาพันธ์ พ.ศ. 2512)
ผู้เสียชีวิต > กุมภาพันธ์

23 กุมภาพันธ์ - ธานินทร์ กรัยวิเชียร อดีตนายกรัฐมนตรีและอดีตองคมนตรี (เกิด 5 เมษายน พ.ศ. 2470)
ผู้เสียชีวิต > มีนาคม

2 มีนาคม – ยอดชาย เมฆสุวรรณ อดีตพระเอกภาพยนตร์ (เกิด 25 มิถุนายน พ.ศ. 2485)
ดูเพิ่ม

บุคคลที่เสียชีวิตในปี พ.ศ. 2568
ประเทศไทยในซีเกมส์ 2025
ไทยลีก ฤดูกาล 2567–68
ไทยลีก ฤดูกาล 2568–69
ถนนสมเด็จพระเจ้าตากสิน

บทความนี้เกี่ยวกับถนนในกรุงเทพฯ สำหรับทางหลวงในจันทบุรี ดูที่ ถนนตากสิน
|  ถนนสมเด็จพระเจ้าตากสิน |
| --- | --- |
ถนนสมเด็จพระเจ้าตากสิน ช่วงตลาดดาวคะนอง
ข้อมูลของเส้นทาง
ความยาว: 3.692 กิโลเมตร (2.294 ไมล์)
ทางแยกที่สำคัญ
จาก: วงเวียนใหญ่ ในเขตธนบุรี กรุงเทพมหานคร
 :   ถนนกรุงธนบุรี / ถนนราชพฤกษ์ ในเขตธนบุรี กรุงเทพมหานคร  ถนนมไหสวรรย์ / ถนนรัชดาภิเษก ในเขตธนบุรี กรุงเทพมหานคร 
ถึง: ถนนจอมทอง / ถนนสุขสวัสดิ์ ในเขตจอมทอง กรุงเทพมหานคร
ถนนสมเด็จพระเจ้าตากสิน ช่วงตลาดดาวคะนอง มุ่งหน้าไปทางถนนสุขสวัสดิ์
ถนนสมเด็จพระเจ้าตากสิน (อักษรโรมัน: Thanon Somdet Phra Chao Tak Sin) เป็นถนนสายสำคัญสายหนึ่งทางฝั่งธนบุรี กรุงเทพมหานคร ปัจจุบันกำลังมีการก่อสร้างรถไฟฟ้ามหานคร สายสีม่วง ช่วงเตาปูน–ราษฎร์บูรณะ
ประวัติ

ถนนสมเด็จพระเจ้าตากสินเป็น "ถนนสายที่ 1" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 1 ไว้ตั้งแต่เชิงสะพานปฐมบรมราชานุสรณ์ ตัดกับถนนสายที่ 2 (ปัจจุบันคือถนนอรุณอมรินทร์และถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และถนนสายที่ 4 (ปัจจุบันคือถนนอินทรพิทักษ์และถนนลาดหญ้า) แล้วมุ่งตรงต่อไปจนถึงคลองดาวคะนอง
พระบาทสมเด็จพระปกเกล้าเจ้าอยู่หัวโปรดเกล้าฯ ให้สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวาย สมเด็จฯ กรมพระยาดำรงราชานุภาพ ได้ทรงเสนอชื่อถนนสายที่ 1 ว่า "ถนนพระปกเกล้า" และ "ถนนประชาธิปก" เพื่อเป็นการเฉลิมพระเกียรติพระบาทสมเด็จพระปกเกล้าเจ้าอยู่หัว (พระนามเดิมคือสมเด็จพระเจ้าลูกยาเธอ เจ้าฟ้าประชาธิปกศักดิเดชน์) ที่ทรงพระกรุณาโปรดเกล้าฯ ให้สร้างสะพานปฐมบรมราชานุสรณ์ข้ามแม่น้ำเจ้าพระยาและสร้างถนนเชื่อมจังหวัดธนบุรีกับจังหวัดพระนคร เมื่อพระองค์มีพระบรมราชวินิจฉัยแล้วได้โปรดเกล้าฯ พระราชทานชื่อถนนสายนี้ว่า ถนนประชาธิปก
เมื่อเวลาผ่านไประยะหนึ่ง ทางราชการสร้างถนนประชาธิปกไปได้เพียงช่วงสะพานปฐมบรมราชานุสรณ์ถึงทางรถไฟสายแม่กลอง ส่วนช่วงทางรถไฟสายแม่กลองถึงคลองดาวคะนองยังไม่ได้สร้างต่อ จนกระทั่งกรมโยธาเทศบาลได้ตกลงกับเทศบาลนครธนบุรีว่า การสร้างถนนในเขตเทศบาลให้เป็นหน้าที่ของเทศบาล และให้เทศบาลนครธนบุรีรับช่วงตัดถนนสายนี้พร้อมกับถนนสายเลียบแม่น้ำเจ้าพระยา (ปัจจุบันคือถนนเจริญนคร) ถนนสายตลาดพลู-ภาษีเจริญ (ปัจจุบันคือถนนเทอดไทบางส่วนและถนนรัชมงคลประสาธน์) และถนนท่าดินแดงบางส่วน โดยกำหนดให้แล้วเสร็จภายในเดือนมีนาคม พ.ศ. 2482 เทศบาลนครธนบุรีได้เริ่มกรุยทางและถมดินเมื่อเดือนกันยายน พ.ศ. 2481 จนเสร็จเรียบร้อยในเดือนมกราคม ปีเดียวกัน เมื่อได้รอให้ดินยุบตัวพอสมควรแล้วจึงเริ่มงานหินเมื่อเดือนมกราคม พ.ศ. 2482
อนึ่ง เนื่องจากถนนประชาธิปกช่วงทางรถไฟสายแม่กลองถึงคลองดาวคะนองเพิ่งมาสร้างสำเร็จในสมัยหลังการเปลี่ยนแปลงการปกครอง พ.ศ. 2475 ซึ่งสภาพบ้านเมืองได้เปลี่ยนแปลงไปจากแต่ก่อน ประกอบกับรัฐบาลไทยสมัยนั้นมีโครงการจัดสร้างพระบรมราชานุสาวรีย์สมเด็จพระเจ้าตากสินมหาราชขึ้น ณ กลางวงเวียนใหญ่ ทางราชการจึงเห็นสมควรให้เปลี่ยนชื่อถนนประชาธิปกช่วงดังกล่าวเป็น ถนนสมเด็จพระเจ้าตากสิน เพื่อให้ชื่อถนนสายนี้มีความหมายเกี่ยวเนื่องกับพระบรมราชานุสาวรีย์
บางคนจะเรียกชื่อถนนสายนี้อย่างไม่เป็นทางการแบบสั้น ๆ ว่า “ถนนพระเจ้าตาก”
ลักษณะ

ถนนสมเด็จพระเจ้าตากสินเป็นถนนขนาด 8 ช่องทางจราจร มีเกาะกลาง เขตถนนกว้าง 36–38 เมตร ระยะทางยาว 3.692 กิโลเมตร มีจุดเริ่มต้นจากวงเวียนใหญ่ในพื้นที่แขวงบางยี่เรือ เขตธนบุรี ตรงไปทางทิศตะวันตกเฉียงใต้ ผ่านปากถนนเจริญรัถ ข้ามคลองบางไส้ไก่ ตัดกับถนนราชพฤกษ์และถนนกรุงธนบุรีที่ทางแยกตากสินและเข้าพื้นที่แขวงบุคคโล ข้ามคลองสำเหร่ ตัดกับทางเข้า-ออกโรงพยาบาลสมเด็จพระปิ่นเกล้าที่ทางแยกโรงพยาบาลทหารเรือ ตัดกับทางขึ้น-ลงสะพานพระราม 3 ข้ามคลองบางน้ำชน ตัดกับถนนรัชดาภิเษกและถนนมไหสวรรย์ที่ทางแยกมไหสวรรย์และเข้าพื้นที่แขวงดาวคะนอง ตัดกับซอยสมเด็จพระเจ้าตากสิน 37 ที่ทางแยกตากสิน 37 ข้ามคลองบางสะแกเข้าพื้นที่แขวงจอมทอง เขตจอมทอง ตัดกับถนนจอมทองที่ทางแยกดาวคะนอง และไปสิ้นสุดที่สะพานข้ามคลองดาวคะนอง โดยมีถนนที่ตรงต่อเนื่องไปคือถนนสุขสวัสดิ์
ทางแยกสำคัญ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 วงเวียนใหญ่–ดาวคะนอง(ถนนสมเด็จพระเจ้าตากสิน)
| กรุงเทพมหานคร | 0+000 | แยกวงเวียนใหญ่ | เชื่อมต่อจาก:  วงเวียนใหญ่ | เชื่อมต่อจาก:  วงเวียนใหญ่ |  |
| กรุงเทพมหานคร |  | แยกตากสิน | ถนนกรุงธนบุรี ไปสะพานสมเด็จพระเจ้าตากสิน  |  ถนนราชพฤกษ์ ไปถนนกัลปพฤกษ์ |  |
| กรุงเทพมหานคร |  | แยกมไหสวรรย์ | ถนนมไหสวรรย์ ไปสะพานกรุงเทพ  | ถนนรัชดาภิเษก ไปแยกท่าพระ |  |
| กรุงเทพมหานคร |  | แยกดาวคะนอง | ไม่มี  | ถนนจอมทอง ไปถนนเอกชัย |  |
| กรุงเทพมหานคร |  | แยกดาวคะนอง | ตรงไป: ถนนสุขสวัสดิ์ ไปป้อมพระจุลจอมเกล้า | ตรงไป: ถนนสุขสวัสดิ์ ไปป้อมพระจุลจอมเกล้า |  |
      สะพาน              กำลังก่อสร้างหรือโครงการในอนาคต
เชิงอรรถและอ้างอิง

1 2  กนกวลี ชูชัยยะ. พจนานุกรมวิสามานยนามไทย : วัด วัง ถนน สะพาน ป้อม. พิมพ์ครั้งที่ 2. กรุงเทพฯ : ราชบัณฑิตยสถาน, 2548, หน้า 175.
1 2 3  สำนักงานปกครองและทะเบียน. สำนักปลัดกรุงเทพมหานคร. "โปรแกรมจัดทำข้อมูลถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร." [โปรแกรมประยุกต์]. [ม.ป.ป.]. สืบค้น 27 สิงหาคม 2559.
↑  ขณะนั้นยังไม่เปลี่ยนวันขึ้นปีใหม่
↑  กองนโยบายและแผนงาน. สำนักผังเมือง. กรุงเทพมหานคร. รายงานการศึกษา เรื่อง โครงข่ายถนนและทางพิเศษในเขตกรุงเทพมหานคร. [ม.ป.ท.], 2551.
บางรักซอย 9

| บางรักซอย 9 |
| --- | --- |
ไตเติ้ล บางรักซอย 9
ประเภท: ซิตคอม (Situation Comedy)
สร้างโดย: เอ็กแซ็กท์ และ ซีเนริโอ
กำกับโดย: พงษ์ศักดิ์ ฉิมเจริญ
แสดงนำ: ศักดิ์สิทธิ์ แท่งทอง พิยดา จุฑารัตนกุล
จำนวนฤดูกาล: 9
จำนวนตอน: 438 ตอน
การผลิต
ความยาวตอน: 45 นาที
ออกอากาศ
เครือข่าย: โมเดิร์นไนน์ทีวี
ออกอากาศ: 5 เมษายน พ.ศ. 2546 – 5 พฤษภาคม พ.ศ. 2555
การแสดงที่เกี่ยวข้อง
ละครเวที ก่อนจะถึง บางรักซอย 9 on stage  บ้านนี้ที่บางรัก  บางรักซอย 9/1
บางรักซอย 9 เป็นละครโทรทัศน์ประเภทซิตคอม (Situation Comedy) สร้างโดย เอ็กแซ็กท์-ซีเนริโอ กำกับการแสดงโดย จิรศักดิ์ โย้จิ้ว และ พงษ์ศักดิ์ ฉิมเจริญ นำแสดงโดย ศักดิ์สิทธิ์ แท่งทอง และ พิยดา จุฑารัตนกุล เป็นเรื่องราวเกี่ยวกับ ชัดเจน สถาปนิกหนุ่มเข้ามาทำงานที่กรุงเทพ ได้เช่าบ้านของแป้งแม่เยาว์และพ่อตุ๊ขี้เมา เป็นจุดเริ่มต้นของความวุ่นวายในบ้าน ความสัมพันธ์ของชัดเจนกับแป้งที่ก่อตัวขึ้น ออกอากาศครั้งแรกทาง โมเดิร์นไนน์ทีวี ทุกวันเสาร์ เวลา 18.00 น. - 19.00 น. เริ่มออกอากาศวันที่ 5 เมษายน พ.ศ. 2546 ถึงวันที่ 5 พฤษภาคม พ.ศ. 2555 และได้มีการจัดทำเป็นวีซีดี ละครเวทีในปี พ.ศ. 2551 ที่มีชื่อตอนว่า ก่อนจะถึง บางรักซอย 9 on stage
ผู้คิดโครงเรื่องละคร คือ ถกลเกียรติ วีรวรรณ, ศักดิ์สิทธิ์ แท่งทอง, จิรศักดิ์ โย้จิ้ว, ศุภกร เหรียญสุวรรณ, ดนัย อัมพรดนัย, กิตติ เชี่ยววงศ์กุล และในวันที่ 28 เมษายน 2555 ละครบางรักซอย 9 จะเป็นการออกอากาศครั้งสุดท้ายโดยให้เหตุผลว่าละคร บางรักซอย 9 มาถึงจุดอิ่มตัวแล้ว
บางรักซอย 9 กลับมาอีกครั้งในชื่อ บางรักซอย 9/1 ออกอากาศทางช่องวัน 31 เมื่อปี 2559 โดยมีนักแสดงรุ่นใหม่เข้ามาเพิ่มเติม ได้แก่ กฤษกร กนกธร กรณิศ เล้าสุบินประเสริฐ ชานน สันตินธรกุล และ ธีธัช รัตนศรีทัย
ตัวละคร

| ตัวละครหลัก> นักแสดง | ตัวละครหลัก> ตัวละคร |
| --- | --- |
ศักดิ์สิทธิ์ แท่งทอง: ชัดเจน ตรีทิพย์ศิริ (เจน)
พิยดา จุฑารัตนกุล: อรัญญา ตรีทิพย์ศิริ / อรัญญา เทพศิริกุล (แป้ง)
สีหนุ่ม เชิญยิ้ม: สมภพ เทพศิริกุล (อาตุ๊)
พิมพ์แข กุญชร ณ อยุธยา: นงเยาว์ เทพศิริกุล / ลลนา เบญมาริวงศ์ (น้าเยาว์)
พงษ์พันธ์ เพชรบัณฑูร: สรพงศ์ เทพศิริกุล (ปิ๊ก)
เหลือเฟือ มกจ๊ก: มารวย มีทรัพย์ (รวย)
ตี๋ ดอกสะเดา: พรเทพ ชูโต (แมน)
สมเจต พยัฆโส: สมเจต มีเจตนา (เฮียหมู)
อุ่นเรือน ราโชติ: ลำดวน หอมหวล / ลำดวน มีทรัพย์
ทัตพงษ์ พงษทัต: มานพ พิทักษ์ตระกูล (พี่พัช)
โจ๊ก เชิญยิ้ม: บุญรัก มีบุญ (ยาม)
ภาสกร ฉิมเจริญ: ก๊วยเจ๋ง ชูโต (เจ๋ง)
ครอบครัวของตัวละครในบางรักซอย 9
นักแสดง: ตัวละคร
บุญศรี ยินดี: ศรีนวล มีทรัพย์ (ป้านวล)
โย่ง เชิญยิ้ม: สนั่น ตรีทิพย์ศิริ (ป๋าอ่ำ)
พรนภา เทพทินกร: จริยา ชูโต (แจ๋ว)
ทัศน์วรรณ เสนีย์วงศ์ ณ อยุธยา: จันทร์จิรา เบญมาริวงศ์ (ป้าจันทร์)
พิศาล อัครเศรณี: พิเชษฐ์ เบญมาริวงศ์
เป็ด เชิญยิ้ม: ฤทธิ์ เบญมาริวงศ์ (น้ายี)
ตัวละครที่ไม่ได้ปรากฏตัวแล้ว
สุวัจนี ไชยมุสิก: ศิริพร กุลมีรา (เหมียว)
ภัคพร ภูวะปัจฉิม: วิภาวี ประภาพงษ์ (ปูนิ่ม)
กัลยา จิรชัยศักดิ์เดชา: นพวรรณ ธิติมาพงศ์ (กุ๊ก)
โจโจ้ ไมอ็อคชิ: เมธี เดนนิส (พี่ฮาร์ท)
ยุวนาถ อาระยานิมิตสกุล: ใบเตย
ธนิกานต์ ศิรินุพงษ์: มณีพร ดารัตน์ (ข้าวฟ่าง)
สุเทพ สีใส: มัคทายก
วนิดา แสงสุข: ซ้อหอย
สะแกวัลย์ ยงใจยุทธ: ดวงเดือน ตั้งโสภณ (เดือน)
กัญญา ไรวินท์: ไลลา พิทักษ์ไทย (ผิง)
ญาณี ตราโมท: วัชระ ประภาพงษ์ / เจ้านาย
อรสา พรหมประทาน: คุณนายอภัสรา
อภิรดี ภวภูตานนท์: ป้าปุ๊
สมภพ เบญจาธิกุล: ไพศาล อังกิตานนท์
พิศมัย วิไลศักดิ์: พิไล อังกิตานนท์
พลวัฒน์ มนูประเสริฐ: อภินันท์ อังกิตานนท์ (พี่เต้ย)
ชุติมา เอเวอรี่: วารินทร์ กำธรเจริญ (ริน)
เกริก ชิลเลอร์: หม่อมราชวงศ์ เชวง ทรัพย์มหาศาล (คุณชายเหวง)
รณกร ทรงแสง: เฉลิมชัยมงคล พันธ์กุล (เหลิม)
รัตนารัตน์ เอื้อทวีกุล: ลลิตา มีไพศาล (น้ำตาล)
เด๋อ ดอกสะเดา: ลุงหมาน / ลุงสมาน
กนกวรรณ ดอกสะเดา: ป้านภา
เอ๋ เชิญยิ้ม: เอ๋
คงกะพัน แสงสุริยะ: โจ
สิตางศุ์ ปุณภพ: พิมพ์พรรณ พงษ์วานิชสุข / พิมพ์พรรณ เทพศิริกุล (พิม)
เพลงประกอบละคร

เพลงเริ่ม
คือคำว่ารักเธอ โดย แจ๊ค สุขารมณ์ มี 2 เวอร์ชัน คือช้ากับเร็ว ซึ่งเวอร์ชันช้าจะใช้ในช่วงตอนแรกๆของละคร
กันเอง โดย กัน เดอะสตาร์ 6 (อัลบั้ม กันเอง) ใช้ในช่วงโปรเจกต์บ้านนี้ที่บางรัก
เพลงจบ
คือคำว่ารักเธอ โดย แจ๊ค สุขารมณ์ เวอร์ชันช้า
ถามใจ โดย วิเชียร ตันติพิมลพันธ์ ใช้ในช่วงแรก จนถึงการเสียชีวิตของพี่เต้ย
ใจจะขาด โดย อาร์ เดอะสตาร์ 3 (อัลบั้ม R-Positive) ใช้ตั้งแต่การเสียชีวิตของเต้ยจนถึงตอนที่ชัดเจนหลุดปากบอกรักแป้ง
โทรมา...ว่ารัก โดย บี้ เดอะสตาร์ 3 (อัลบั้ม นัดพิเศษ) ใช้ตั้งแต่ชัดเจนหลุดปากบอกรักแป้งเป็นต้นมา
รักเธอไปทุกวัน โดย วง Potato (อัลบั้ม Refresh) ใช้ตั้งแต่ ละครเวที ก่อนจะถึง บางรักซอย 9 on stage แสดงมาได้ระยะหนึ่ง
สละโสด โดย ศักดิ์สิทธิ์ แท่งทอง ใช้ตั้งแต่ ชัดเจนและแป้งแต่งงานกัน
กันเอง โดย กัน เดอะสตาร์ 6 (อัลบั้ม กันเอง) ใช้ในช่วงโปรเจกต์บ้านนี้ที่บางรัก
จิ้นใจเต้น โดย กฤษกร กนกธร ใช้ในช่วงเวอร์ชันปี 2560 จนถึง ซีซั่น 2
รางวัลที่ได้รับ

พ.ศ. 2547 : รางวัล "Star Entertainment Awards 2004" ในสาขา รางวัลละครซิตคอมยอดเยี่ยม
บุคคลผู้สร้าง > ผู้กำกับการแสดง

จิรศักดิ์ โย้จิ้ว , พงษ์ศักดิ์ ฉิมเจริญ
บุคคลผู้สร้าง > ทีมสร้างสรรค์

ถกลเกียรติ วีรวรรณ , ศักดิ์สิทธิ์ แท่งทอง , จิรศักดิ์ โย้จิ้ว , ศุภกร เหรียญสุวรรณ , พฤกษ์ เอมะรุจิ  , ดนัย อัมพรดนัย , อภิศรา วงศร , กิตติ เชี่ยววงศ์กุล , วรรณวิภา สามงามแจ่ม , กมล อังกิตานนท์ , อานนท์ มีภู่ , ชวนนท์ สารพัฒน์ , ธัญกฤต คงจันทร์ , ตรึงตา โฆษิตชัยมงคล
บุคคลผู้สร้าง > ทีมเขียนบท

ศุภกร เหรียญสุวรรณ , ดนัย อัมพรดนัย , กิตติ เชี่ยววงศ์กุล , พฤกษ์ เอมะรุจิ , วรรณวิภา สามงามแจ่ม , กมล อังกิตานนท์ , วริทธิ์ อัมพรรัตน์ , พิมสิรินทร์ พงษ์วาณิชสุข , สาวิตรี ขันโมริ , ณัฐธชัย พุ่มฉัตร , ณัฐพันธ์ ศิริธนากิจ